Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 34/12/8806	Košice, 10.10.2013
EEČ : 2-65-289-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v obci XXXXX, okres Košice-okolie a inde, od novembra 2010 do   konca januára 2012,  ako otec XXXXX, nar. 14.07.2007, žijúcej u matky XXXXX v meste Mladá Boleslav, Česká republika, ničím neprispel na jej výživu, hoci mu táto povinnosť vyplýva zo zákona o rodine a jej výška bola  určená  právoplatným verdiktom Okresného súdu XXXXX ČR sp. zn. 21 Nc 104/2007 zo 04.01.2008  mesačne 19,41 € a tak mu  vznikol alimentačný dlh 291,15 €

lebo je trestné stíhanie neprípustné, proti tomu kto zomrel

Odôvodnenie:
	Uznesením povereného príslušníka OR PZ v Košiciach – okolie Odboru poriadkovej polície obvodného oddelenia  PZ  Bidovce sp. zn. ČVS:ORP-4/BI-KS-2012 bolo 30.01.2012 rozhodnuté o vznesení obvinenia XXXXX, nar. XXXXX, trvalo bytom XXXXX, XXXXX, okres Košice – okolie,  za trestný čin zanedbania povinnej výživy podľa § 207 ods. 1 Trestného zákona . 

Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia. 

Poverený príslušník OR PZ Košice – okolie  OO PZ Bidovce doručil vyšetrovací  spis s návrhom na postup podľa § 215 ods. 1 písm. d/ Trestného poriadku. Argumentoval ustanovením § 9 ods. 1 písm. d/ Trestného poriadku.  Preskúmaním spisového materiálu zabezpečeného v rámci prípravného konania som zistil, že návrh príslušníka PZ je seriózny a má solídnu oporu v dôkaznom  aparáte doposiaľ vyšetrovaním zhromaždenom.

V rámci skráteného vyšetrovania poverený príslušník OO PZ Bidovce zabezpečil  fotokópiu  opatrenú doložkou identity s originálom, overenú kópiu zápisu o úmrtí obvineného XXXXX, nar. XXXXX v SR,  sp. zn. BAZ 097240 číslo 46  z 30.apríla 2013, vydanú matrikou v okrese XXXXX, z obsahu ktorej je evidentné úmrtie obvineného 28.04.2013 v nemocnici  Medway XXXXX . 

                   Vzhľadom na konštatované dokumenty, zabezpečené v prípravnom konaní, považujem aplikáciu ustanovenia § 215 ods. 1 písm. d/ Trestného poriadku, s prihliadnutím na § 9 ods. 1 písm. d/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto rozhodnutiu je prípustná sťažnosť, ktorú možno podať do troch dní od jeho oznámenia na Okresnú prokuratúru Košice – okolie, o ktorej rozhodne Krajská prokuratúra

JUDr. Ján Zemko
prokurátor